Skanstes SK
Skanstes SK ir futbola komanda no Rīgas apkaimes Skanstes, kas spēlē Latvijas futbola 1. līgā. Klubs izveidojās 2021. gadā Virslīgas komandas FK Metta paspārnē uz FK Metta-2 pamatiem, piesaistot tās spēlētājus, kas jaunāki par 21 gadu. Komandas treneris ir bijušais Metta/LU treneris Jānis Goba, menedžeris — Harijs Toms. Gluži kā FK Metta, arī Skanstes SK mājas spēles aizvada Rīgas Hanzas vidusskolas futbola laukumā. Komandas iesauka ir "Skanstes zirgi", kas varētu būt atsauce uz agrāk netālu esošo Rīgas hipodromu.